
Magyarország és Lengyelország Szub-szaharai Afrika-stratégiái az Európai Uniós csatlakozást követően

 
A tanulmány során a szerző arra keresi a választ, hogy Magyarországnak vagy Lengyelországnak sikerült-e eredményesebb külpolitikai lépéseket tennie a Szub-szaharai Afrikával (SSA) való gazdaságdiplomáciai együttműködésék elmélyítésének érdekében. A vizsgált időintervallum a 2004-es európai uniós integrációtól egészen napjainkig terjed. A mérvadó összehasonlítási szempontok között éppúgy megtalálhatóak az oktatásügyi, tudományos, akár csak a gazdasági, kereskedelmi jellegű aspektusok. Az értekezés zárásaként a szerző megállapítja, hogy a Visegrádi Együttműködés két állama számára fennáll-e a lehetőség, hogy a dél-afrikai piacokra való betörés tekintetében versenyre keljen a XXI. század globális nagyhatalmaival.
A dolgozat a következő kutatási terv alapján készült: elsőként bemutatásra kerül a külpolitika alkotás folyamatának relevanciája a nemzetközi kapcsolatok hatékony művelésének tekintetében, majd a tematikának megágyazó történeti háttér. Ezt követően a szerző külön-külön elemzi Magyarország és Lengyelország SSA-stratégiáit a fentebb már hivatkozott szempontrendszert alapul véve, majd egy összehasonlító elemzés formájában összeveti azokat. Végül kitekintést tesz az európai Afrika-politikák lehetséges jövőbeli alakulásának Európa szempontjából leginkább optimális irányvonalai felé.
A lényegbeli gazdaságdiplomáciai szempontok összevetését követően egyértelműen kirajzolódik, hogy Lengyelország valamennyi tekintetében konzekvensebben lépett fel a 2010-es évek során, mint Magyarország. A differencia betudható többek között a már említett, magyar részről megkésve létesített déli-nyitási politikáknak, valamint a vonatkozó szakpolitikák viszonylagos koordinálatlanságának. Ezzel együtt túlzás lenne azt állítani, hogy Magyarország reménytelen helyzetben van SSA-politikáinak felzárkóztatását illetően. Noha lemaradása egyértelmű a visegrádi partnerországhoz képest, következetesebb stratégiaalkotás (például a hivatalos látogatások, formális események számának megnövelésével; a fejlesztési támogatások megfontoltabb allokációjával) esetén képes lehet együttműködéseinek és ezáltal kereskedelemi eredményeinek feljavítására.



